Скупштина општине Врњачка Бања, на \_\_\_ седници одржаној \_\_\_2017.године, по разматарању Мишљења Комисије за планове у вези примене Плана Генералне регулације у односу на зону планиране намене –вишепородично становање за кп.бр.996/10 КО Врњачка Бања, а на основу чл.9. Одлуке о доношењу плана генералне регулације Врњачка Бања (''Сл.лист општине Врњачка Бања'', бр.27/16 и 8/17) и чл. 36. Статута општине Врњачка Бања (''Сл.лист општине Врњачка Бања'', бр.23/16-пречишћен текст) донела је

З А К Љ У Ч А К

у вези Мишљења Комисије за планове Врњачка Бања у односу на кп.бр. 996/10 К.О. Врњачка Бања

1. У поступку разматрања Мишљења Комисије за планове бр.350-81/17 од 8.6.2017.године, у односу на к.п.бр. 996/10 К.О. Врњачка Бања, Скупштина општине је стала на становиште, да је приликом израде коначне верзије Плана генералне регулације Врњачке Бање, у текстуалном и графичким прилозима, приликом прописивања урбанистичких парамeтара који регулишу зоне –вишепородично становање С3+ и С3, а имајући у виду да су параметри за зону С3 у односу на нацрт плана измењени, предметна парцела која се налази у зони-вишепородично становање С3+, издвојена од групе осталих парцела исте намене, на који начин је стављена у неповољнији положај у погледу прописаних параметрара изградње, па Скупштина општине прихвата став Комисије за планове из наведеног Мишљења да је дошло до уочене грешке, па се на предметну парцелу имају примењивати параматри зоне-вишепородично становање С3, као за све парцеле у окружењу.

2. Обавезује се обрађивач плана-Општинска стамбена агенција Врњачка Бања да изврши исправку на начин описан у тачки 1.овог закључка, у Текстуалном и Графичком прилогу Плана генералне регулације и исправљена документа достави надлежној организационој јединици Општинске управе и Скупштини општине, као доносиоцу планског акта.

3. Саставни део овог закључка чини Мишљење Комисије за планове бр.350-81/17 од 8.6.2017.године.

4. Овај закључак ступа на снагу даном објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број:350-81/16 од \_\_\_\_\_2017.године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

**Правни основ за доношење овог акта** садржан је у чл.9. Одлуке о доношењу плана генералне регулације Врњачка Бања (''Сл.лист општине Врњачка Бања'', бр.27/16 и 8/17), којим је прописано да мишљења у вези примене ПГР или планског решења даје Комисије за планове Скупштине општине Врњачка Бања по претходно прибављеном мишљењу обрађивача плана и организационе јединице Општинске управе општине Врњачка Бања надлежне за послове урбанизма.

**Разлози за доношење овог акта** су садржани у примедби на коначни текст ПГР-а коју је власник кп.бр.996/10 КО Врњачка Бања упутио Скупштини општине-орган.јединици надлежној за планирање и урбанизам, која се састоји у томе да је предметна парцела у зони планиране намене - вишепородично становање С3+, с тим да је мањим делом у зони С3, те да је приликом јавног увида ставио примедбу, која је прихваћена. Међутим у изради коначне верзије ПГР-а измењене су зоне, тако да цела зона у оквиру које је и ова парцела, која је једина издвојена у С3+, има намену-вишепродично становање С3, која је повољнија у погледу параметара изграђености, па сматра да је на описан начин дошло до техничке грешке приликом израде коначне верзије ПГР-а.

Комисија за планове је у свом Мишљењу бр.350-81/17 од 8.6.2017.године, стала на становиште да је у Плану генералне регулације Врњачке Бање (текстуалном и графичким прилозима) потребно исправити техничку грешку начињену у односу на к.п.бр. 996/10 К.О. Врњачка Бања, која се у коначној верзији плана налази у зони планиране намене *вишепородично становање С3+*, уместо *вишепородично становање С3*, као парцеле у окружењу. У свом образложењу, комисија за планове се сагласила да је у поступку доношења плана дошло до грешке приликом израде коначне верзије плана, по обављеном јавном увиду и усвојеним примедбама, када је ова парцела издвојена из групе осталих парцела исте намене (вишепородично становање), тако што су параметри за све друге парцеле ове намене (у непосредном окружењу, али и на целокупној територији обухваћеној планом) измењени у односу на нацрт плана на један начин, а само за ову парцелу на други начин. Уколико су већ параметри за зону вишепородичног становања на нивоу целог плана униформно промењени у односу на нацрт плана, требало је исто применити и на ову парцелу, имајући у виду да тиме не би био угрожен интерес власника парцеле, односно да би и овакво решење било у складу са позитивним одговором Комисије на његову примедбу на нацрт плана.

За спровођење овог акта нису потребна додатна финансијкса средства.

НАЧЕЛНИК ОПШТИНСКЕ УПРАВЕ Славиша Пауновић